ژ بۆ رووبرووبوونا هەر ئێریشەکا نوو یا ئارتێشا ترکیێ، هێزێن سووریەیا دەمۆکراتیک و رژێما سووریێ گه‌هشتن لهەڤکرنەکێ.
رێڤەبەرێ ناڤەندا راگهاندنێ یا هه‌سه‌دێ فەرهاد شامی د هەڤپەیڤینەکێ ل گه‌ل «عه‌ره‌بیه‌» راگه‌هاند، د ناڤبەرا هه‌سه‌دێ و ئارتێشا سووریێ دا تێگه‌هشتنەک چێبوویە ژ بۆ رووبرووبوونا هەر هەولەکا داگیرکرنێ یا ترکیێ.
شامی هەر وها دیار کر، تشتێ د ناڤبەرا هه‌سه‌دێ و شامێ دا چێبوویە، نە رێکەفتنەکە نوویە، لێ بەلێ تێگه‌هشتنەکا لەشکەری یه‌ ژ بۆ رووبرووبوونا هەر ئێریشەکا پلانکری یا ترکیێ.
دا زانین ژی: «پشتی تێگه‌هشتنێ کو شەڤا بووری پێکهاتیه‌، 550 لەشکەرێن رژێمێ گه‌هشتن هەرێمێن هه‌سه‌دێ و ل باژارۆکێ عه‌ین عیسا، منبج و کۆبانێ ب جهـ بوون».
هه‌روه‌ها ئاماژه‌ كره‌ وێ یەکێ کو «ئەگەر ترکیە ئێریشەک بکەت، ئەڤ لەشکەرێن رژێمێ دێ ل کێلەکا ئەنجوومەنێن لەشکەری یێن گرێدایی هه‌سه‌دێ شەری که‌ن».